Sjedinjene Države Kolumbije
<s>Sjedinjene Države Kolumbije (španjolski: Estados Unidos de Colombia) bila je Federalna država koja je egzistirala od 1863. do 1886.</s>

<s>Historija</s>

<s>Novi Ustav iz Rionegra nije donio očekavani mir u zemlju.</s><s>Nakon njegova donošenja sve do izrade novog, liberali i konzervativci sudjelovali su u četrdesetak lokalnih i nekoliko većih oružanih sukoba.</s>

<s>Pored tog nastavio se sukob između umjerenih liberala u izvršnoj vlasti i radikalnih liberala u zakonodavnoj vlasti.</s><s>Zakonodavci su išli čak toliko daleko, da su izglasali zakon koji je zabranjivao federalnoj vladi da guši pobune protiv vlade u bilo kojoj novonastaloj državi (dojučerašnjem departmanu) ili da se na bilo koji način miješa u njihove poslove.</s>

<s>Radikalni liberali su 1867. izveli državni udar protiv Mosquera, uhapsili ga i osudili u senatu na izgon iz zemlje.</s><s>Nakon pada Mosquere i učvršćivanja radikalnih liberala na vlasti, konzervativcima je bilo sve teže prihvatiti ustav iz Rionegra.</s><s>Na kraju su se konzervativci u Tolimi i Antioqui naoužali i 1876. pokrenuli još jedan oružani sukob.</s><s>Federalna vlada liberala uspjela je ipak uz velike teškoće ugušiti pobunu.</s>

<s>Radikalni liberali kontrolirali su izvršnu vlast do 1884. i gorljivo branili odredbe ustava iz Rionegra o federalizmu, apsolutnim slobodama, odvojenosti crkve od države i nemiješanju države u privredu.</s><s>Naglasak njihove ekonomske politike bio je izgradnja prometne infrastrukture, naročito željeznice i cesta.</s><s>Njihovi projekti nisu ujedinili zemlju i povećali unutarnju trgovinu, već su ruralnu unutrašnjost povezali sa izvoznim centrima, koje su povezali sa riječnim i morskim lukama.</s><s>Istovremeno su olakšali dopremu uvozne robe, pa su na taj način pogodovali trgovcima a ne domaćoj industriji u povojima.</s>

<s>Provodeći politiku potpuno slobodne trgovine, izvoz je postao glavni oslonac privrede zemlje.</s><s>Proizvodnja tri glavna poljoprivredna izvozna artikla - duhana, kinina i kave, radikalno je povećana nakon 1850. kad je potražnja za njima na međunarodnom tržištu bila povoljna.</s><s>Ali su sve tri kulture patile od cikličkih perioda velike i niske potražnje, pa je 1880-ih postalo jasno da duhan i kinin neće dugoročno biti pouzdan izvor zarade zbog oštre međunarodne konkurencije.</s>

<s>I prodaja kave postala je teža zbog konkurencije, ali je i pored toga ostala domininantni izvozni artikl i nakon 1870-ih.</s><s>Trgovci kavom koristili su svoj profit kao posredni ulagači u industrijske pogone, koji su proizvodili robu kao što je tekstil za domaću potrošnju, naročito su investirali u Medellín i njegovu okolicu.</s><s>Tako je kava kao važan izvozni arikl, koji je donosio profit postala značajna za privredni razvoj zemlje.</s>

<s>Nakon nekoliko godina povremenih građanskih ratova, nova vlada konzervativne partije na čelu sa predsjednikom Rafaelom Núñezom - 1886. donijela je novi ustav centrističkog karaktera kojim su ukinute Sjedinjene Države Kolumbije i stvorena Republika Kolumbija.</s><s>Konzervativna vlada promjenila je i ekonomsku politiku, i povukla Kolumbiju iz zlatnog standarda, nakon tog je došlo do poplave štampanih novčanica bez pokrića i velike inflacije.</s>

<s>Pored ekonomskih novu državu i dalje je mučio sukob liberalnih i konzervativnih frakcija, koji je na kraju doveo do odcjepljenja Paname 1903.</s>

<s>Izvori</s>

<s>Vanjske veze</s>

<s>The Federalists</s>

<s>Historija Kolumbije
Bivše države u Južnoj Americi
Historija Paname</s>

